Chen Rong (musavvir)
Chen Rong (xitoycha: 陈容; tax. 1200 – 1266) Janubiy Sun imperiyasining rassomi va siyosatchisi boʻlib, ajdaho tasvirlari bilan mashhur. Massachusets shtatidagi Boston Tasviriy sanʼat muzeyida saqlanayotgan1244-yilga tegishli „To‘qqiz ajdaho“ hendskroli Chen asarlaridan biridir. Missuri shtatining Kanzas-Siti shahridagi Nelson-Atkins sanʼat muzeyida joylashgan „Besh ajdaho“ hendskroli ham Chen Rong ijod namunasi hisoblanadi. Chen Rongga tegishli boʻlgan besh ajdarning uzunroq versiyasi Tokio milliy muzeyida saqlanmoqda. Smitsonian milliy Osiyo sanʼati muzeyidagi „Oʻn bir ajdaho“ rasmi dastavval Chen Rongga tegishli deb hisoblangan boʻlsa-da, endilikda Min sulolasi davriga mansub, deya taʼkidlanadi. 2017-yilning mart oyida Chen Rongga tegishli „Olti ajdaho“ hendskroli Osakadagi Fujita sanʼat muzeyi tomonidan Christieʼs’da deyarli 49 million dollarga sotildi.